CELEX: 62021TN0605
Language: hr
Date: 2021-09-20 00:00:00
Title: Predmet T-605/21: Tužba podnesena 20. rujna 2021. – TestBioTech/Komisija

22.11.2021   
            
            
               HR
            
            
               Službeni list Europske unije
            
            
               C 471/52
            
         
      Tužba podnesena 20. rujna 2021. – TestBioTech/Komisija
      (Predmet T-605/21)
      (2021/C 471/74)
      Jezik postupka: engleski
      
         Stranke
      
      
         Tužitelj: TestBioTech eV (München, Njemačka) (zastupnik: K. Smith, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 8. srpnja 2021. kojom se odbija povlačenje ili izmjena tuženikove Provedbene odluke (EU) 2021/61 (1), kojom se društvu Monsanto Europe SA odobrava, prema Uredbi GM (2), da u EU-u stavi na tržište genetski modificirani kukuruz MON 87427 x MON 87460 x MON 89034 x MIR162 x NK603 i njegove potkombinacije;
               
            
                  —
               
               
                  odredi bilo koju drugu mjeru koju smatra prikladnom; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  —
               
               
                  Prvi tužbeni razlog, koji se temelji na tome da je tuženik počinio očitu pogrešku u ocjeni kad uopće nije razmotrio, ili to nije učinio na prikladan način, potencijalni učinak akumulacije gena na gensku ekspresiju zajedno s izlaganjem uvjetima suše, i/ili kad je propustio zatražiti provođenje prikladne ocjene u uvjetima suše.
               
            
                  —
               
               
                  Drugi tužbeni razlog, koji se temelji na tome da je tuženik počinio očitu pogrešku u ocjeni kad uopće nije razmotrio, ili to nije učinio na prikladan način, potencijalni učinak akumulacije gena na gensku ekspresiju zajedno s primjenom herbicida, i/ili kad je propustio zatražiti provođenje prikladne ocjene u uvjetima ponovljene i/ili intenzivne primjene herbicida.
               
            
                  —
               
               
                  Treći tužbeni razlog, koji se temelji na tome da je tuženik počinio očitu pogrešku u ocjeni pogrešku u ocjeni kad uopće nije razmotrio, ili to nije učinio na prikladan način, potencijalni učinak akumulacije gena na sastav biljke i agronomske značajke zajedno s izlaganjem uvjetima suše i primjenom herbicida.
               
            
         (1)  SL 2021., L 26, str. 12.
      
      
         (2)  Uredba (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (SL 2003., L 268, str. 1.) (SL, posebno izdanje na hrvatskom jeziku, poglavlje 13., svezak 30., str. 167.)